شەفەق نیوز/  دامەزراو نور –
رێکخراو کۆمەڵگای مەدەنی- دووپاتکرد ک رێکخراوە ناودەوڵەتیەگان هیمان ئەرکەیل خوەیان
ئەنجامدەن لە پارێزگای دیالە، لەبان پەتای کۆرۆنا و ریکارەگانی.
ئەحمەد جەسام وەڕێوبەر دامەزراوەگە لە قسەگەی ئەرا ئاژانس شەفەق نیوز
وت: قەیران کۆرۆنا کاریگەری نەیاشت لەبان کار رێکخراوە ناودەوڵەتیەگان لە پارێزگاگە،
چوونکە خوەیان ئەرا نواگردن قەیرانەگان دروس بوینە و پێشکەشکردن هاوکاری مرۆیی.
وئاماژەدا ک شەش رێکخراو و ناسریاگترینیان ''کۆچ ناودەوڵەتی و ئۆکسفۆم'' لەکارەگانیان
هەوڵدان ئەرا کردنەوەی نووسینگەیل لە کەرتە ئیداریەگان.
وتیش؛ لەبان ریکارەگان قەیەغەگە و کاریگەری پەتای کۆرۆنا لە دیالە، هیچ
کیشانەوەیگ لەلایەن رێکخراوە ناودەوڵەتیەگان لە پارێزگاگە تۆمار نەکریا.
جی باسە ک رێکخراوە ناودەوڵەتی و مرۆییەگان فرە لە پڕۆژەیل خزمەتگوزاری
و کۆمەڵایەتی لە گشت ناوچەیل دیالە جیوەجیکردن، لە وەخت رمانن رژیم وەرین لە ٢٠٠٣
تا ئیسە
